ચોમાસાની સિઝનમાં જાણે સાપુતારા સોળે કળાએ ખીલી ઊઠતું હોય તેવું દેખાઇ આવે છે. અત્રે તમે સૂર્યોદય પણ જોઇ શકો છો અને સૂર્યાસ્ત પણ જોઇ શકો છો. સાપુતારા હિલ સ્ટેશન પર વિશાળ તળાવ પણ આવેલું છે જ્યાં તમે બોટિંગ પણ કરી શકો છો. અત્રે એક પોઇન્ટ પરથી બીજા પોઇન્ટ પર જવા માટે ઉડન ખટોલાની પણ વ્યવસ્થા છે. સાપુતારામાં રોકાવાની તમામ યોગ્ય વ્યવસ્થા છે. અત્રે આદિવાસીઓના જીવનને ઉજાગર કરતું અને ડાંગની સંસ્કૃતિને વ્યક્ત કરતું એક સંગ્રહાલય પણ બનાવવામાં આવ્યું છે.